EELNÕU	
KORRALDUS	
	
Tabasalu	2024 nr 	
	
Projekteerimistingimuste andmine Vahi külas Kullerkupu maaüksusel abihoone püstitamiseks ehitusprojekti koostamiseks		
	
03.10.2024 esitati läbi ehitisregistri Harku Vallavalitsusele projekteerimistingimuste taotlus Vahi külas Kullerkupu kinnistule, katastritunnusega 19801:012:0189, maatulundusmaa sihtotstarbega, 52160m² suurusega katastriüksusele abihoone püstitamiseks. Kinnistu paikneb hajaasustusega piirkonnas. 2088 m² suurune õuemaa, kus paiknevad olemasolevad hooned, asub kehtiva Harku valla üldplaneeringu kohaselt rohevõrgustiku koridori Vääna koridoris, leebe režiimiga looduslikul haljasmaal. Kinnistu lõunaosa jääb üle 1/3 ulatuses rohevõrgustiku tuumalale, range režiimiga looduslikule haljasmaale. Samuti jääb kinnistu ca pooles ulatuses tee perspektiivse sanitaarkaitsevööndi alale.
Maaüksuse põhjaosa jääb riigitee 11410 Kiia-Vääna-Viti km 4,30-4,50 kaitsevööndisse. Kaitsevööndi laius ehitusseadustiku (EhS) § 71 lõige 2 kohaselt on mõlemal pool äärmise sõiduraja välimisest servast kuni 30 m.

Projekteerimistingimuste taotluse kohaselt soovitakse kinnistule püstitada abihoone.

Ehitisregistri andmetel on kinnistul üksikelamu (registrikood 121290248, ehitisealune pind 214,5m², maht 921,3m³), kelder (registrikood 116002614, ehitisealune pind 20 m². maht 47m³), kaev (registrikood 220404062), puurkaev (registrikood 221295320) ja reoveepuhasti (registrikood 221295322).. Maa-ameti veebilehel kättesaadava kaardirakenduse põhjal paikneb katastriüksusel elamu ja abihoone.

14.08.2018 anti Harku Vallavalitsuse korraldusega nr 358 projekteerimistingimused Vahi külas Kullerkupu maaüksusel üksikelamu püstitamiseks. Projekteerimistingimused kehtisid kuni 14. augustini 2021.a.

Ehitusseadustiku (EhS) § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. EhS § 26 lõige 2 sätestab, et pädev asutus annab projekteerimistingimused hoone või olulise rajatise püstitamiseks või rajamiseks või laiendamiseks üle 33 % selle esialgu kavandatud mahust. 

Planeerimisseaduse (PlanS) § 125 lõike 1 kohaselt on detailplaneeringu koostamine nõutav linnades, alevites ja alevikes ehitusloakohustusliku hoone püstitamiseks, olemasoleva hoone laiendamiseks üle 33% selle esialgu kavandatud mahust, olulise huviga rajatise püstitamiseks ja olulise ruumilise mõjuga ehitise ehitamiseks, kui olulise ruumilise mõjuga ehitise asukoht on valitud üldplaneeringuga. 

Kuna ehitustegevust kavandatakse Vahi külas, siis PlanS-st tulenevat detailplaneeringu koostamise kohustust ei esine. 

PlanS § 125 lõige 2 sätestab, et lisaks PlanS § 125 lõikes 1 sätestatule on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul.

Üldplaneeringu  punkti 2.18.2 alusel on tuumalades, rohekoridorides ja väärtuslikel maastikel detailplaneeringu koostamise kohustus nendel aladel kõikide arendustegevuste puhul ja katastriüksuse jagamisel ehitusõiguse taotlemise eesmärgil.

Üldplaneeringu koonkaardi kohaselt jääb Kullerkupu maaüksus ligi 2/3 ulatuses rohevõrgustiku koridori alale. Täpsemalt jääb maaüksus Vääna koridori alale.

Samas ei ole kavandatav ehitustegevus käsitatav arendustegevusena üldplaneeringu seletuskirja punkti 2.18 tähenduses. Seega ei tulene ka Harku valla üldplaneeringust taotletava läbiviimiseks detailplaneeringu koostamise kohustust.

Üldplaneeringu seletuskirja p-s 2.17 on märgitud, et eluasemekohtade kavandamisel peavad rohevõrgustiku funktsioonid jääma toimima, arvestada tuleb käesolevas peatükis ära toodud kasutustingimustega. Rohevõrgustiku tuumaladesse ja koridoride piiresse jäävat olemasolevat elamumaad võib edasi kasutada elamumaa funktsioonil. Kavandatav ehitustegevus ei ole käsitatav kinnistu esmakordse hoonestamisega, kuna maaüksusel paiknevad juba ehitised. 

Eeltoodust tulenevalt on Kullerkupu kinnistule projekteerimistingimuste andmine vallavalitsuse hinnangul võimalik.

EhS § 31 lg 4 punkti 1 kohaselt esitatakse projekteerimistingimuste eelnõu vajaduse korral kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega. Maaüksuse põhjaosa jääb riigitee 11410 Kiia-Vääna-Viti km 4,30-4,50 kaitsevööndisse. Sellest tulenevalt esitas vallavalitsus projekteerimistingimuste eelnõu kooskõlastamiseks Transpordiametile. Transpordiamet kooskõlastas oma 2024 saadetud kirjaga nr 7.1-2/24/eelnõu märkustega, millega on käesolevat eelnõud täiendatud.

EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega. 

Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul, kui isik nimetatud aja jooksul ehitusluba ei taotle, 
ei piira miski tema poolt uute projekteerimistingimuste taotlemist, arvestades tol hetkel kehtivate üldiste kasutus- ja ehitustingimustega. 

Ehitusseadustiku § 26 lõike 1, lõike 2 punkti 1, lõigete 3 ja 4, § 28, § 33 lõike 1, planeerimisseaduse § 125 lõigete 1 ja 2, Harku valla üldplaneeringu, 31.05.2018 Harku Vallavolikogu otsusega nr 51 kehtestatud Harku valla ehitustingimusi, miljööväärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 6lõike 1, § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1.	Anda projekteerimistingimused abihoonete püstitamiseks ehitusprojekti koostamiseks aadressil Harku vald, Vahi küla, Kullerkupu vastavalt lisale 1. 

2.	Projekteerimistingimused kehtivad 2027 (kaasa arvatud).

3.	Korraldus jõustub teatavakstegemisest.

5. Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduses sätestatud korras või kaebuse Tallinna Halduskohtule halduskohtumenetluse seadustikus sätestatud korras. 

	
(allkirjastatud digitaalselt)	
	(allkirjastatud digitaalselt)	
Erik Sandla		
Vallavanem	Maarja Lehemets-Tihhanov 	
	Vallasekretär	

Jaotuskava: EHR-is Menetlus 454033, MAIT ANDREAS, mait.andreas@gmail.com, 
TT Arhitektuuribüroo OÜ, TTARHITEKT@GMAIL.COM